User talk:Cabdinaasir Bootaan

SHEEKO XIISO LEH

Sheeko Xiiso leh
Shalay gabbal dhicii ayaan safar gaaban oon u galay deegaanka aan ku noolahay dhexdiisa, in doora markaan safarkii si caadiya usii wadanay oo aan raggii qaar kamida sheekadu isu kaaya qabatay ayaa mid kamida raggii wuxuu mobilkiisa gacanta ka shiday Qur'aanka kariimka Ee Qawlkii Eebbe swt.

Shirka hore ee gaariga waxaa saarnaa labo gabdhood oo mid ay tahay marwo saygeeduna innaga ayuu shirka dambe nala fadhiyaa, filashadeennu maysan ahayn middaan la kulanay inkastoo aan waayo badan usoo joogay dhacdooyin la hayb ah tan aan haatan la kulanay.

Safarku wuxuu gaabtaa marka ay sheekada isla fahmaan dadka wada saaran gaariga ama ay labo dhan oo lid isu ah u kala jabaan, haddii afka juuqda gabo qof walba mobilkiisa ayuu gaar ula sheekaystaa, mid kamida raggaan wada fadhinay ayaa qur'aan daartay, Inantii gashaantida ahayd ee horay fadhiday ayaa insi ku jira uu kahday qur'aanka oo iyadiiba ka dhigay mid maqane jooge ah una laabay gorodda, Darawalkii ayaa fahmay arrintu siday tahay oo ka codsaday ninkii inuu damiyo qur'aanka.

Hooyadii dhashay inanta ayaa lawacay hadal waxay noogu soo gaabisay yaanan wax Qur'aana la maqashiin way kasii darysaa oo idinka baxsan doontaa, ka aamusa iyadaa caadi noqon doontee.!!

Waan u tixgelinay codsigii maamada inkastoo aanan ku qancin dhammaanteen darawlka mooyee, waayo waxaan aaminsanahay jinka iyo insigaba in lagu saaro qur'aan qawlka Eebbe swt, muddo markaan hakinay gaarigii inantiina aan bannaanka ku hayno ayaan hadalkii mamada ganafka u laalnay, sababtuna waxay ahayd xilliga aan safarka ku jirno oo habeen noqotay haddii aan caawa oo dhan sidaan isu horfadhinona aan meesha ku hoyan doono, sidaas awgeed waxaan isla qaadanay in la qur'aan saaro.

Muddo badan kama soo wareegin intaan ku wadnay Akhrinta qur'aanka oo insigii uu Qaylo afka labadii yeero, waan baxayaa, waan baxayaa......... Waxaan weydiinay magaciisa iyo meeluu joogo: "Magaca uu noosheegtay wuxuu ahaa Maxamed, oo jooga Gaalkacayo.

Wuxuu naga codsaday in la furo faryarada bidix si uu uga boxo, waana ka baxay haddiiba.

Markii aan kasoo dhaqaaqney meeshii ayey inantii naweydiisay waxa dhacay!! Balse waxba ma dhicin ayaan hadal ugu soo koobnay.

FG: Waxaan kor iyo hoos gabdheheenna sharfta leh uga codsanayaa inay wanaajiyaan xiriirka iyaga Iyo Allaah swt ka dhexeeya, dhageysiga heesaha Music iyo dhammaan waxyaabaha naftu ay jeceshahayna laga fogaado. Waalidka qaar uma bisla fahamka diinta islaamka sidaas awgeed waa inaysan u hoggaansamin shaydaanka hadalkiisa. Cabdinaasir Bootaan (talk) 18:06, 18 September 2021 (UTC)